করাচি স্টক এক্সচেঞ্জ
করাচি স্টক এক্সচেঞ্জ (উর্দু: کراچی بورس‎‎ বা পিএসএক্স-কেএসই) পাকিস্তানের করাচিতে অবস্থিত একটি স্টক এক্সচেঞ্জ ছিল। ১৯৪৭ সাল থেকে এটি আইআই চুন্দ্রিগড় সড়কের স্টক এক্সচেঞ্জ ভবনে অবস্থিত। এটি এখন লাহোর স্টক এক্সচেঞ্জ ও ইসলামাবাদ স্টক এক্সচেঞ্জের সাথে পাকিস্তান স্টক এক্সচেঞ্জে একীভূত হয়েছে। কেএসই ছিল পাকিস্তানের বৃহত্তম ও প্রাচীনতম স্টক এক্সচেঞ্জ। ব্লুমবার্গের মতে ২০০৯ সাল থেকে পাকিস্তানি এই বেঞ্চমার্ক স্টক মার্কেট সূচকে তৃতীয় সেরা পারফরমার। ২০১৫ সালের জুন মাসে খালিজ টাইমস প্রতিবেদন দেয় যে ২০০৯ সাল থেকে পাকিস্তানি ইকুইটিগুলো মার্কিন ডলার বিনিয়োগকারীদের জন্য বছরে ২৬% প্রদান করার মাধ্যমে করাচিকে বিশ্বের শীর্ষ-পারফর্মিং স্টক এক্সচেঞ্জে পরিণত করে।